Genre: Information/Explanation

Uganete, koliko let šteje ameriški zvezdnik? <p/> Martin Sheen, Profimedia <p/> Ameriški igralec Martin Sheen danes praznuje rojstni dan. <p/> Igralec Martin Sheen danes praznuje 80 let. Igralec se je proslavil kot Willard v filmu Francisa Forda Coppole Apokalipsa zdaj in kot predsednik ZDA v sloviti televizijski seriji Zahodno krilo, zaigral pa je tudi v filmu hrvaškega režiserja Jakova Sedlarja, ki pripoveduje o prikazovanju Marije v Međugorju. <p/> Življenje in delo <p/> Martin Sheen se je rodil leta 1940 kot Ramon Gerardo Antonio Estevez imigrantskim staršem v mestu Dayton v Ohiu. Bil je sedmi od desetih otrok. <p/> Kot filmski igralec je nase opozoril v filmih The Subject Was Roses (1968) and Badlands (1973), leta 1979 pa zaslovel v filmu Apokalipsa zdaj. Pozneje je zaigral v skoraj 70 filmih, med drugim v Wall Street (1987), Gandhi (1982), Ameriški predsednik (1995) in Ujemi me, če me moreš (2002). <p/> Leta 1995 je v Sedlarjevem filmu o Medžugorju, ki govori o začetkih Marijinega prikazovanja in o komunističnem preganjanju glavnih akterjev, upodobil patra Joza Zovka. Film je prejel nagrado občinstva na 42. Puljskem filmskem festivalu leta 1996. <p/> Leta 2011 se je s sinom Emiliom Estevezem (1962) lotil pisanja družinskih spominov. S sinom, prav tako igralcem, sta sedemkrat zaigrala skupaj. Med drugim tudi v Apokalipsi zdaj, a je bil prizor, kjer Estevez igra kurirja, izrezan iz končne verzije filma. Med drugim sta zaigrala v filmu The Way (2010), ki ga je Estevez tudi režiral.